Stațiunile de la munte rămân deschise de Sărbători, dar cu restricții. Ce trebuie să știi dacă pleci în vacanță.
Start la rezervări! Stațiunile de la munte sunt deschise de Sărbători. Pârtiile sunt deschise și pentru localnici și pentru turiști. Telecabinele și gondolele vor funcționa la jumătate din capacitate. Telescaunul și teleschiul, fără restricții. În stațiuni trebuie să porți mască, iar la cozi trebuie păstrată distanța.
Sărbătorile vin, dar nu și turiștii. Dacă anii trecuți cazările erau plătite încă din vară, anul ăsta nu bate nimeni la ușile hotelierilor de la munte. Fără petreceri de Revelion, ne-a transmis Raed Arafat. Dacă pleci totuși la munte, pârtiile sunt deschise, dar cu restricții.Sorin Toarcea, purtatorul de cuvânt al primăriei Brașov: "Pentru telegondolă și telecabină capacitatea va fi doar de 50%. La telescaun și teleschi nu sunt restricții. În toate situațiile, atât în zona de așteptare, cât și în telecabină, telegondolă vor trebui să aibă masca sau cagula care să le acopere gura și nasul."La Predeal pot urca si 2.000 de oameni într-o ora. E spațiu deschis, așa că nu sunt restricții și poți sta cu prietenii. Pârtiile de pe Valea Prahovei și de la Poiana Brașov nu sunt oficial deschise.